અમદાવાદ: પાછલા વર્ષે એપ્રિલ મહિનામાં પડેલા કમોસમી વરસાદના કારણે જુલાઇ અને ઓગસ્ટ મહિનામાં ડુંગળીના ભાવમાં આગઝરતી તેજી જોવા મળી હતી અને સ્થાનિક બજારમાં ડુંગળી ૭૦થી ૮૦ રૂપિયે પ્રતિકિલોની સપાટીએ પહોંચી ગઇ હતી. ખેડૂતોને ઊંચા ભાવ મળવાની આશાએ ભાવનગર તથા તેની આજુબાજુના વિસ્તારમાં મોટા પાયે ડુંગળીનું વાવેતર થતાં ચાલુ સિઝનમાં ડુંગળીની બમ્પર આવક જોવા મળી છે એટલું જ નહીં, મહારાષ્ટ્રમાં પણ આ વખતે ડુંગળીની મોટા પાયે આવક થઇ રહી છે ત્યારે ડુંગળીના ભાવ તળિયે પહોંચી ગયેલા જોવા મળ્યા છે.